
76                                           DR 31.3.2016                                                                             

 

Daripada segi latar belakang saya difahamkan Akta Syarikat 1965 ini merupakan 
sebuah akta pendaftaran pentadbiran dan pembubaran dan perbadanan dan telah mula 
berkuat kuasa sejak tahun 1966 lagi. Memandangkan usia akta ini telah menjangkau 
hampir 50 tahun, memanglah terdapat keperluan untuk memperkenalkan dasar-dasar serta 
prosedur baru selaras dengan perkembangan ekonomi dan sektor korporat negara serta 
arus globalisasi masa kini.  

Kebanyakan negara Komanwel lain yang mempunyai sumber pentadbiran korporat 
yang diadaptasi daripada tangan Inggeris telah pun menyemak semula pentadbiran 
korporat mengikut acuan keperluan negara masing-masing. Ini termasuklah Australia, New 
Zealand, India dan Singapura. Malah negara United Kingdom sendiri pun telah 
memperkenalkan undang-undang syarikat yang baru pada tahun 2006. 

Mengapakah kita perlukan akta baru ini? Difahamkan sepanjang 49 tahun Akta 
Syarikat ini dikuatkuasakan ia telah dipinda secara ad hoc sebanyak 35 kali mengikut 
perkembangan ekonomi dan keperluan komuniti perniagaan semasa. Oleh itu, saya setuju 
sudah tiba masanya Akta Syarikat 1965 ini diganti dengan satu perundangan syarikat yang 
moden dan dinamik serta relevan dalam konteks perniagaan masa kini. Rang Undang-
undang Syarikat yang dicadangkan oleh Yang Berhormat Menteri ini menghapuskan 
prosedur-prosedur lapuk yang tidak lagi relevan dalam konteks perniagaan moden hari ini 
serta mengurangkan kos pematuhan melalui konsep pemudahcaraan.  

Rang Undang-undang Syarikat ini juga akan memberi fleksibiliti dengan izin, 
kepada syarikat dalam urusan seharian tanpa kompromi terhadap kawalan dalaman dan 
amalan tadbir urus korporat. Di samping itu, Rang Undang-undang Syarikat ini juga bersifat 
maju ke hadapan dengan mengambil kira perkembangan dan kemajuan teknologi maklumat 
dan komunikasi yang akan memudahkan lagi pengurusan sesebuah syarikat. Secara 
keseluruhannya, Rang Undang-undang Syarikat ini akan membantu komuniti perniagaan 
terutamanya industri kecil dan sederhana (IKS) untuk lebih berdaya saing tanpa 
berkompromi dengan keperluan tadbir urus korporat yang teguh dan telus.  

Walaupun saya memahami rang undang-undang ini diwujudkan sudah pasti 
mempunyai niat yang baik tetapi jangan sampai ia membuka ruang kepada mana-mana 
pihak mengambil kesempatan dengan membuka syarikat yang semata-mata bertujuan bagi 
memperdayakan orang ramai. Atas sebab itulah saya berpendapat apabila kat baru ini 
dilaksanakan, Suruhanjaya Syarikat Malaysia (SSM) harus memainkan peranan yang lebih 
aktif bagi memantau syarikat-syarikat yang bergabung dengan agensi tersebut. Saya 
membangkitkan persoalan ini kerana sejak kebelakangan ini banyak kes penipuan berlaku 
melibatkan syarikat-syarikat khususnya yang berkaitan.  

Sebagai contoh baru-baru ini akhbar Utusan Malaysia memaparkan berita 
bagaimana 11 orang individu kerugian hampir RM6.3 juta selepas menjadi mangsa 
penipuan sebuah syarikat yang berselindung di sebalik urus niaga wang asing atau 
FOREX, dengan izin. Apabila mangsa-mangsa berkenaan membuat semakan dengan 
SSM, mereka mendapati syarikat itu telah pun ditutup. Persoalannya bagaimanakah 
sebuah syarikat pelaburan seumpama itu boleh dianggap sewenang-wenangnya 
didaftarkan di SSM? Apakah dengan membayar pendaftaran sebanyak RM2 seseorang 
ataupun mana-mana pihak boleh menubuhkan sesebuah syarikat? 

Justeru itu, saya berpendapat sebelum memerlukan pendaftaran sesebuah 
syarikat, ia bukan setakat memerlukan seseorang itu mengisi borang semata-mata 
sebaliknya mereka perlu menyatakan dengan lebih terperinci kepada SSM apa jenis 
perniagaan yang mereka usahakan. Ini bagi membolehkan SSM mengetahui sama ada 
perniagaan sesebuah syarikat yang berdaftar dengan agensi itu boleh mendatangkan 
kemudaratan kepada orang ramai atau tidak. Kita tidak mahu mana-mana pihak 
mengeksploitasikan pendaftaran dengan SSM untuk menunjukkan perniagaan mereka sah 
daripada segi undang-undang. 

Tuan Yang di-Pertua, saya juga berharap akta baru ini akan turut mengambil kira 
bagaimana tindakan tegas boleh dilakukan ke atas individu yang membuka syarikat dan 
kemudiannya menutup syarikat sesuka hati selepas tidak membayar gaji pekerja mereka. 
Sebagai contoh pada 18 Mac yang lalu, lebih 20 orang pekerja pembersihan di tujuh buah 
sekolah di sekitar Kuala Lumpur membuat laporan polis di Ibu Pejabat Polis Dang Wangi 
bagi menggesa tindakan tegas diambil ke atas sebuah syarikat kontraktor yang juga 
majikan mereka kerana tidak membayar gaji sejak Januari yang lalu. 



Daripada segi latar belakang saya difahamkan Akta Syarikat 1965 ini merupakan sebuah akta pendaftaran pentadbiran dan pembubaran dan perbadanan dan telah mula berkuat kuasa sejak tahun 1966 lagi. Memandangkan usia akta ini telah menjangkau hampir 50 tahun, memanglah terdapat keperluan untuk memperkenalkan dasar-dasar serta prosedur baru selaras dengan perkembangan ekonomi dan sektor korporat negara serta arus globalisasi masa kini. Kebanyakan negara Komanwel lain yang mempunyai sumber pentadbiran korporat yang diadaptasi daripada tangan Inggeris telah pun menyemak semula pentadbiran korporat mengikut acuan keperluan negara masing-masing. Ini termasuklah Australia, New Zealand, India dan Singapura. Malah negara United Kingdom sendiri pun telah memperkenalkan undang-undang syarikat yang baru pada tahun 2006. Mengapakah kita perlukan akta baru ini? Difahamkan sepanjang 49 tahun Akta Syarikat ini dikuatkuasakan ia telah dipinda secara ad hoc sebanyak 35 kali mengikut perkembangan ekonomi dan keperluan komuniti perniagaan semasa. Oleh itu, saya setuju sudah tiba masanya Akta Syarikat 1965 ini diganti dengan satu perundangan syarikat yang moden dan dinamik serta relevan dalam konteks perniagaan masa kini. Rang Undang- undang Syarikat yang dicadangkan oleh Yang Berhormat Menteri ini menghapuskan prosedur-prosedur lapuk yang tidak lagi relevan dalam konteks perniagaan moden hari ini serta mengurangkan kos pematuhan melalui konsep pemudahcaraan. Rang Undang-undang Syarikat ini juga akan memberi fleksibiliti dengan izin, kepada syarikat dalam urusan seharian tanpa kompromi terhadap kawalan dalaman dan amalan tadbir urus korporat. Di samping itu, Rang Undang-undang Syarikat ini juga bersifat maju ke hadapan dengan mengambil kira perkembangan dan kemajuan teknologi maklumat dan komunikasi yang akan memudahkan lagi pengurusan sesebuah syarikat. Secara keseluruhannya, Rang Undang-undang Syarikat ini akan membantu komuniti perniagaan terutamanya industri kecil dan sederhana (IKS) untuk lebih berdaya saing tanpa berkompromi dengan keperluan tadbir urus korporat yang teguh dan telus. Walaupun saya memahami rang undang-undang ini diwujudkan sudah pasti mempunyai niat yang baik tetapi jangan sampai ia membuka ruang kepada mana-mana pihak mengambil kesempatan dengan membuka syarikat yang semata-mata bertujuan bagi memperdayakan orang ramai. Atas sebab itulah saya berpendapat apabila kat baru ini dilaksanakan, Suruhanjaya Syarikat Malaysia (SSM) harus memainkan peranan yang lebih aktif bagi memantau syarikat-syarikat yang bergabung dengan agensi tersebut. Saya membangkitkan persoalan ini kerana sejak kebelakangan ini banyak kes penipuan berlaku melibatkan syarikat-syarikat khususnya yang berkaitan. Sebagai contoh baru-baru ini akhbar Utusan Malaysia memaparkan berita bagaimana 11 orang individu kerugian hampir RM6.3 juta selepas menjadi mangsa penipuan sebuah syarikat yang berselindung di sebalik urus niaga wang asing atau FOREX, dengan izin. Apabila mangsa-mangsa berkenaan membuat semakan dengan SSM, mereka mendapati syarikat itu telah pun ditutup. Persoalannya bagaimanakah sebuah syarikat pelaburan seumpama itu boleh dianggap sewenang-wenangnya didaftarkan di SSM? Apakah dengan membayar pendaftaran sebanyak RM2 seseorang ataupun mana-mana pihak boleh menubuhkan sesebuah syarikat?. Justeru itu, saya berpendapat sebelum memerlukan pendaftaran sesebuah syarikat, ia bukan setakat memerlukan seseorang itu mengisi borang semata-mata sebaliknya mereka perlu menyatakan dengan lebih terperinci kepada SSM apa jenis perniagaan yang mereka usahakan. Ini bagi membolehkan SSM mengetahui sama ada perniagaan sesebuah syarikat yang berdaftar dengan agensi itu boleh mendatangkan kemudaratan kepada orang ramai atau tidak. Kita tidak mahu mana-mana pihak mengeksploitasikan pendaftaran dengan SSM untuk menunjukkan perniagaan mereka sah daripada segi undang-undang. Tuan Yang di-Pertua, saya juga berharap akta baru ini akan turut mengambil kira bagaimana tindakan tegas boleh dilakukan ke atas individu yang membuka syarikat dan kemudiannya menutup syarikat sesuka hati selepas tidak membayar gaji pekerja mereka. Sebagai contoh pada 18 Mac yang lalu, lebih 20 orang pekerja pembersihan di tujuh buah sekolah di sekitar Kuala Lumpur membuat laporan polis di Ibu Pejabat Polis Dang Wangi bagi menggesa tindakan tegas diambil ke atas sebuah syarikat kontraktor yang juga majikan mereka kerana tidak membayar gaji sejak Januari yang lalu.